### Resumé

Vejle Kommune har modtaget ansøgning om at få godkendt regulativ for [adresse], Trekantens Vandforsyning og Ny Nørup Vandværk .

Et regulativ indeholder alle bestemmelser vedrørende levering af vand fra vandværket til forbrugeren.

Forvaltningen sender regulativerne til godkendelse i Byrådet, jf. gældende delegationsplan.

### Sagsfremstilling

Forvaltningen har modtaget ansøgning om nyt regulativ for [adresse], Trekantens Vandforsyning og Ny Nørup Vandværk.

Et regulativ indeholder nærmere regler om retten til forsyning fra forsyningsledningerne, anvendelse af vandmålere og øvrige forpligtigelser for grundejer med hensyn til vandindlæg. Regulativet er gældende for de ejendomme der er tilsluttet vandværket.

Naturstyrelsen har udarbejdet en vejledning om normalregulativ for almene vandforsyninger.

Vejledningen er til brug for vandforsyningernes udarbejdelse af regulativ og for kommunalbestyrelsens godkendelse af regulativet. Den angiver den generelt bedste løsning for regulering af forholdene mellem vandforsyningen og dens forbrugere. Der er dog mulighed for at tilpasse reglerne til den enkelte forsyning inden for lovgivningens rammer.

De tre vandværker har indsendt ansøgning om opdateret regulativ til godkendelse. Regulativerne  for Trekantens Vandforsyning og Ny Nørup Vandværk tager udgangspunkt i normalregulativet. Regulativet for Grejs Vandværk tager også udgangspunkt i normalregulativet, der er dog beskrevet hvor jordledninger, målerbrønde og stophaner kan placeres.

Vandforsyningsloven siger, at det er regulativet som er gældende, hvis der er uoverensstemmelse mellem et vandværks regulativ og samme vandværks vedtægtsbestemmelser.

De tre regulativer har været i høring ved [adresse], som ikke har bemærkninger til de tre regulativer.

### Klima og resiliensvurdering

Regulativer for vandværker er med til at styrke resiliens for vandforsyningernes drift og dermed bidrage til en god og stabil vandforsyning.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 4. marts 2024, punkt 44:

**at** regulativ for [adresse], Trekantens Vandforsyning og Ny Nørup Vandværk godkendes.

#### Beslutning fra Klima-, Natur- og Miljøudvalget, den 4. marts 2024, punkt 44:

Anbefalet.

#### Beslutning fra Økonomiudvalget, den 8. marts 2024, punkt 87:

Anbefales.

### Beslutning

Godkendt.

Fraværende: Louise Dahl. I stedet mødte Marie Steffensen.